Krajevna skupnost Begunje

Svet krajevne skupnosti

Datum: 4.02.2019

**Z a p i s n i k**

**3. redne seje sveta KS, ki je bila v ponedeljek 4.02.2019**

**ob 19.30 uri v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus, Tjaša Legat, Liljana Leš, Mojca Markič, Vesna Papler, Jožica Režonja in Matjaž Trček

Po ugotovljeni sklepčnosti je predsednica predlagala

**Dnevni red:**

1. Seznanitev z osnutkom proračuna za leti 2019-2020
2. Pripombe na osnutek proračuna ter priprava predlogov
3. Tekoča problematika in njeno reševanje
4. Razno

Ki je bil dopolnjen s točko: Pregled zapisnika in potrditev sklepov 2. redne seje. S to točko se je seja pričela.

**Ad.1.:**

a) Na 2. redni seji so bili imenovani odbori in komisije pri svetu KS. Komisije so se že zbrale na uvodnem sestanku; člani komisij in odborov so dali svoja soglasja in izbrali koordinatorja za kontakt s svetom KS.

V odboru za družbene dejavnosti je namesto Saša Gašperina sodelovanje potrdil Jani Kolman.

b) Predsednica je telefonsko opozorila lastnike objekta Begunje 33 o nevarnem padanju opeke z njihovega objekta. Zadevo bodo uredili kljub temu, da se objekt prodaja.

c) Glede prometne problematike, prehitre vožnje (cestni križ Dvorska vas-Begunje-OŠ Begunje, Zapuže-dvorec Drnča) je predsednica zaprosila za poostren nadzor na Policijski postaji Radovljica.

Predloge za postavitev dodatne prometne signalizacije bomo pripravili in jih poslali na občino.

Komunala Radovljica sproti sanira poškodbe na cestah. Ogled na terenu bomo izvedli v marcu.

**Sklep št.1.: Sprejme in potrdi se zapisnik 2. redne seje sveta KS.**

**Ad.2.:** Člani sveta so osnutek proračuna KS dobili kot gradivo na sejo. Pripravili naj bi pripombe na predlog proračuna za leti 2019 in 2020, ki ga je sprejel svet v prejšnjem mandatu. Velikih sprememb ni pričakovati, višina sredstev je znana, lahko pa se del prerazporedi za druge namene (investicije). O tem se bo svet KS odločil na rednih delovnih sejah.

Iz gradiva je razvidno, da je občina predvidela porabo 20.000 € sredstev krajevne skupnosti za ureditev javne razsvetljave na trasi ceste Begunje 104 – 118, s čimer se svet ne strinja in je mnenja, da se samo postavijo nosilci za razsvetljavo (problem lastništvo).

Podpira se predlog prejšnjega sveta, da se sredstva namenijo za dokončanje osvetlitve šolske poti Poljče – Begunje (4 svetilke) in asfaltiranju ceste v Poljčah od hišne št. 25 – 24/a oziroma se sredstva porabijo za bolj nujne zadeve v kraju.

**Ad.3.:** Predsednica je v kratkem povzela postavke iz proračuna občine, ki se nanašajo na našo krajevno skupnosti. V proračunu so planirana sredstva za novo pokopališče, varen prehod za pešce od stare pošte za pokopališčem, ureditev prometa na Zgoši, za grad Kamen, popravilo mostov, kanalizacija po posameznih vaseh, pločnik,..

Na osnutek proračuna je možno dati pripombe, predloge,..

Odbor KS – predstavniki vseh KS se bodo sestali in na občino dali skupni nabor predlogov, pripomb,..

Predsednica bo na osnovi dokumenta, ki zajema nabor vseh perečih problemov v KS, pripravila predlog pripomb na osnutek proračuna.

Dokument je v prilogi original zapisnika.

**Sklep št.2.: Pripombe na proračun občine se predstavijo tudi predstavnikom liste KS v občinskem svetu.**

**Ad.4.:**

1. J. Gašperin je glede na to, da bomo osvetlitev dela ceste za Elanom na Zgoši težko zagotovili z javno razsvetljavo, predlagal solarno svetilko.
2. Solarno svetilko bi postavili tudi po končani ureditvi eko otoka v Zapužah.

Seja je bila zaključena ob 21.30 uri.

Zapisala: Predsednica sveta KS:

Jožica Hrovat Marija Hrovat